 Allaah na Mtume Wake Swalla Allaahu alayhi wa sallam wamewasifu Muhaajiruun na Answaar kutokamana na imani yao ya kweli, Ikhlaasw yao, wema wao wa kukabiliana na mitihani, subira yao juu ya maudhi na mabalaa kutoka kwa maadui zao, kupambana kwao katika njia ya Allaah ili kulinyanyua neno la Allaah, kujitolea kwao kwa hali ya juu katika mapambano, utiifu wao usiokuwa na mfano na kumpenda kwao zaidi kuliko walivyokuwa wanazipenda nafsi zao wenyewe, watoto wao, baba zao na mali zao. 